बानसूर में टूटी सड़कों की मरम्मत कराई जाए : रावत
बानसूरसे विधायक शकुंतला रावत ने उनके क्षेत्र की खराब सड़कों को ठीक कराने के लिए सरकार से आग्रह किया है। राज्य विधानसभा में शुक्रवार को शून्यकाल के दौरान प्रक्रिया के नियम 295 के तहत मामला उठाते हुए उन्होंने कहा कि पीडब्ल्यूडी की खराब टूटी सड़कों के कारण आए दिन दुर्घटनाएं होती रहती हैं।
शकुंतला रावत ने बताया कि आलनपुर से बानसूर तक पंचायत माजरा अहीर, हरसोरा, भगुकाबास, देवसन, बबेड़ी गुंता, शाहपुर, बानसूर, गिरुड़ी, लेकड़ी, होलावास, चतरपुरा, कराणा, ज्ञानपुरा, नीमूचाना, नारायणपुर, मुंडावरा, बामनवास कांकड़, खरकड़ी गढ़ी, कोल्याडा, चांदपुरी, विजयपुरा आदि बड़ी पंचायतें है और इनमें सैकड़ों गांव पड़ते हैं। इनके रास्तों में 5 से 9 फीट तक गहरे खड्ढ़े पड़े हैं। उन्होंने कहा कि मनरेगा जो ग्रेवल सड़कें बनी है, उन पर डामरीकरण करवाने का कष्ट करें। आडीगैली से गढ़ी, गढ़ी से लादूवास सामोता स्टेंड से खारिया की ढाणी होता हुआ नारायणपुर रोड तक मुंडावरा से लोज डोईवाली तक, रघुनाथपुरा से चूला तक भग्गू का बास से ग्राम बड़ाली होता हुआ बावरिया रोड तक मोठूका से मुंगलपुर तक, रामपुरा से नाथूसर लोज तक, मगवला से सबलपुरा होता हुआ कल्याणपुरा बलवा का बास से मंशापुर तक, हाजीपुर से पापड़दा जेटवाली बुजी की ढाणी से आमला का बास तक, मौची पुलिया, खारी का बास, मालेटा का पुल बिसालु आदि जगह छोटे पुल बनाए जाने चाहिए। इसी प्रकार उन्होंने आलनपुर से बानसूर होते हुए नारायणपुर से कुशालगढ़ तक सड़क का नवीनीकरण करने की मांग भी की। उन्होंने एक तहसील से दूसरी तहसील को जोड़ने वाली सड़क की मरम्मत कराने की भी मांग की।
hin_Deva hin_Deva hin_Deva